Vrou glo verkrag deur nefie en sy vriendTwee mans is in die Oos-Kaap in hegtenis geneem nadat hulle glo ‘n 23-jarige verkrag het. “Die vrou het Sondagoggend omstreeks 01:30 van ‘n partytjie in Ndabakazi naby Butterworth na haar huis teruggekeer toe die voorval plaasgevind het,” het kapt. Jackson Manatha, woordvoerder van die Oos-Kaapse polisie gesê. “Sy het haar nefie en sy vriend gevra om saam met haar te stap. Beide mans, altwee 22 jaar oud, het haar toe glo verkrag.” Die twee mans is kort na die voorval in hegtenis geneem. Hulle sal Maandag in die landdroshof in Butterworth verskyn waar hulle van verkragting aangekla sal word.